plato-philosophy.timaeus 58
οὕτω δὴ στάσιν μὲν ἐν ὁμαλότητι , κίνησιν δὲ εἰς ἀνωμαλότητα ἀεὶ τιθῶμεν · αἰτία δὲ ἀνισότης αὖ τῆς ἀνωμάλου φύσεως . ἀνισότητος δὲ γένεσιν μὲν διεληλύθαμεν · πῶς δέ ποτε οὐ κατὰ γένη διαχωρισθέντα ἕκαστα πέπαυται τῆς διʼ ἀλλήλων κινήσεως καὶ φορᾶς , οὐκ εἴπομεν . ὧδε οὖν πάλιν ἐροῦμεν . ἡ τοῦ παντὸς περίοδος , ἐπειδὴ συμπεριέλαβεν τὰ γένη , κυκλοτερὴς οὖσα καὶ πρὸς αὑτὴν πεφυκυῖα βούλεσθαι συνιέναι , σφίγγει πάντα καὶ κενὴν χώραν οὐδεμίαν ἐᾷ λείπεσθαι . διὸ δὴ πῦρ μὲν εἰς ἅπαντα διελήλυθε μάλιστα , ἀὴρ δὲ δεύτερον , ὡς λεπτότητι δεύτερον ἔφυ , καὶ τἆλλα ταύτῃ · τὰ γὰρ ἐκ μεγίστων μερῶν γεγονότα μεγίστην κενότητα ἐν τῇ συστάσει παραλέλοιπεν , τὰ δὲ σμικρότατα ἐλαχίστην . ἡ δὴ τῆς πιλήσεως σύνοδος τὰ σμικρὰ εἰς τὰ τῶν μεγάλων διάκενα συνωθεῖ . σμικρῶν οὖν παρὰ μεγάλα τιθεμένων καὶ τῶν ἐλαττόνων τὰ μείζονα διακρινόντων , τῶν δὲ μειζόνων ἐκεῖνα συγκρινόντων , πάντʼ ἄνω κάτω μεταφέρεται πρὸς τοὺς ἑαυτῶν τόπους · μεταβάλλον γὰρ τὸ μέγεθος ἕκαστον καὶ τὴν τόπων μεταβάλλει στάσιν . οὕτω δὴ διὰ ταῦτά τε ἡ τῆς ἀνωμαλότητος διασῳζομένη γένεσις ἀεὶ τὴν ἀεὶ κίνησιν τούτων οὖσαν ἐσομένην τε ἐνδελεχῶς παρέχεται . μετὰ δὴ ταῦτα δεῖ νοεῖν ὅτι πυρός τε γένη πολλὰ γέγονεν , οἷον φλὸξ τό τε ἀπὸ τῆς φλογὸς ἀπιόν , ὃ κάει μὲν οὔ , φῶς δὲ τοῖς ὄμμασιν παρέχει , τό τε φλογὸς ἀποσβεσθείσης ἐν τοῖς διαπύροις καταλειπόμενον αὐτοῦ · κατὰ ταὐτὰ δὲ ἀέρος , τὸ μὲν εὐαγέστατον ἐπίκλην αἰθὴρ καλούμενος , ὁ δὲ θολερώτατος ὁμίχλη τε καὶ σκότος , ἕτερά τε ἀνώνυμα εἴδη , γεγονότα διὰ τὴν τῶν τριγώνων ἀνισότητα . τὰ δὲ ὕδατος διχῇ μὲν πρῶτον , τὸ μὲν ὑγρόν , τὸ δὲ χυτὸν γένος αὐτοῦ . τὸ μὲν οὖν ὑγρὸν διὰ τὸ μετέχον εἶναι τῶν γενῶν τῶν ὕδατος ὅσα σμικρά , ἀνίσων ὄντων , κινητικὸν αὐτό τε καθʼ αὑτὸ καὶ ὑπʼ ἄλλου διὰ τὴν ἀνωμαλότητα καὶ τὴν τοῦ σχήματος ἰδέαν γέγονεν · τὸ δὲ ἐκ μεγάλων καὶ ὁμαλῶν στασιμώτερον μὲν ἐκείνου καὶ βαρὺ πεπηγὸς ὑπὸ ὁμαλότητός ἐστιν , ὑπὸ δὲ πυρὸς εἰσιόντος καὶ διαλύοντος αὐτὸ τὴν ὁμαλότητα ἀποβάλλει , ταύτην δὲ ἀπολέσαν μετίσχει μᾶλλον κινήσεως , γενόμενον δὲ εὐκίνητον , ὑπὸ τοῦ πλησίον ἀέρος ὠθούμενον καὶ κατατεινόμενον ἐπὶ γῆν , τήκεσθαι μὲν τὴν τῶν ὄγκων καθαίρεσιν , ῥοὴν δὲ τὴν κατάτασιν ἐπὶ γῆν ἐπωνυμίαν ἑκατέρου τοῦ πάθους ἔλαβεν .
Lemmas: οὕτως δή στάσις μέν ἐν ὁμαλότης , κίνησις δέ εἰς ἀνωμαλότης ἀεί τίθημι · αἰτία δέ ἀνισότης αὖ ὁ ἀνώμαλος φύσις . ἀνισότης δέ γένεσις μέν διέρχομαι · πῶς δέ ποτέ οὐ κατά γένος διαχωρίζω ἕκαστος παύω ὁ διά ἀλλήλων κίνησις καί φορά , οὐ λέγω . ὧδε οὖν πάλιν λέγω . ὁ ὁ πᾶς περίοδος , ἐπειδή συμπεριλαμβάνω ὁ γένος , κυκλοτερής εἰμί καί πρός ἑαυτοῦ φύω βούλομαι συνίημι , σφίγγω πᾶς καί κενός χώρα οὐδείς ἐάω λείπω . διό δή πῦρ μέν εἰς ἅπας διέρχομαι μάλα , ἀήρ δέ δεύτερος , ὡς λεπτότης δεύτερος φύω , καί ἄλλος ταύτῃ · ὁ γάρ ἐκ μέγας μέρος γίγνομαι μέγας κενότης ἐν ὁ σύστασις παραλείπω , ὁ δέ μικρός ἐλαχύς . ὁ δή ὁ πίλησις σύνοδος ὁ μικρός εἰς ὁ ὁ μέγας διάκενος συνωθέω . μικρός οὖν παρά μέγας τίθημι καί ὁ ἐλαχύς ὁ μέγας διακρίνω , ὁ δέ μέγας ἐκεῖνος συγκρίνω , πᾶς ἄνω κάτω μεταφέρω πρός ὁ ἑαυτοῦ τόπος · μεταβάλλω γάρ ὁ μέγεθος ἕκαστος καί ὁ τόπος μεταβάλλω στάσις . οὕτως δή διά οὗτος τε ὁ ὁ ἀνωμαλότης διασῴζω γένεσις ἀεί ὁ ἀεί κίνησις οὗτος εἰμί εἰμί τε ἐνδελεχής παρέχω . μετά δή οὗτος δέω νοέω ὅτι πῦρ τε γένος πολύς γίγνομαι , οἷος φλόξ ὁ τε ἀπό ὁ φλόξ ἀπέρχομαι , ὅς καίω μέν οὐ , φάος δέ ὁ ὄμμα παρέχω , ὁ τε φλόξ ἀποσβέννυμι ἐν ὁ διάπυρος καταλείπω αὐτός · κατά αὐτός δέ ἀήρ , ὁ μέν εὐαγής ἐπίκλην αἰθήρ καλέω , ὁ δέ θολερός ὁμίχλη τε καί σκότος , ἕτερος τε ἀνώνυμος εἶδος , γίγνομαι διά ὁ ὁ τρίγων ἀνισότης . ὁ δέ ὕδωρ διχή μέν πρῶτος , ὁ μέν ὑγρός , ὁ δέ χυτός γένος αὐτός . ὁ μέν οὖν ὑγρός διά ὁ μετέχω εἰμί ὁ γένος ὁ ὕδωρ ὅσος μικρός , ἄνισος εἰμί , κινητικός αὐτός τε κατά ἑαυτοῦ καί ὑπό ἄλλος διά ὁ ἀνωμαλότης καί ὁ ὁ σχῆμα ἰδέα γίγνομαι · ὁ δέ ἐκ μέγας καί ὁμαλής στάσιμος μέν ἐκεῖνος καί βαρύς πήγνυμι ὑπό ὁμαλότης εἰμί , ὑπό δέ πῦρ εἰσέρχομαι καί διαλύω αὐτός ὁ ὁμαλότης ἀποβάλλω , οὗτος δέ ἀπόλλυμι μετίσχω μάλα κίνησις , γίγνομαι δέ εὐκίνητος , ὑπό ὁ πλησίον ἀήρ ὠθέω καί κατατείνω ἐπί γῆ , τήκω μέν ὁ ὁ ὄγκος καθαίρεσις , ῥοή δέ ὁ κατάτασις ἐπί γῆ ἐπωνυμία ἑκάτερος ὁ πάθος λαμβάνω .